# Rinhac (Roergue)

Rinhac$^,$$^,$$^,$ (Rignac en francés) es una comuna roergassa situada dins lo departament d'Avairon e la region d'Occitània, ancianament de Miègjorn-Pirenèus.

## Geografia

Gaireben equidistanta de Vilafranca de Roergue,Capdenac, La Sala, Concas, e Rodés, la comuna s'espandís sus una part del plan cristallin del Segalar, asagat per maites fònts, riussets, e estanhs d'un latz, e la val de la ribièira Avairon amb sos travèrses, d'autre.

## Toponimia

Lo nom dels Rinhacs ven generalament del nom gallic d'òme (tèrratenent) Renios (o Rennios) amb la derivacion -acum que lo muda en toponime$^,$, latinizacion del sufixe gallés -ācon. Mas i a de noms aparentats que venon del nom gallic Rīginios. Rinhac èra donc probablament una anciana granda propietat antica qu'aviá per mèstre Ren(n)ios o Rīginios.

## Istòria

* Crosament de vias e dralhas tre l'epòca gallo-romanica
* Vigariá a la pontannada carolingiana
* Sègle XI La glèisa depend de Concas
* Sègle XIII La glèisa romanica s'englanda. Una muralha o un barri apara lo borg. Se paga un peatge al pont de la Moneda per passar Alzon (uèi lo pont de la Remesa). A la Moneda i a atanben un espital. Rinhac depend del comte de Rodés.
* Sègle XIV -1360 lo tractat de Bretigny balha Roergue als Angleses. Dos abitants de Vilafranca prèstan jurament al Prince Negre. Novèl cloquièr. Novèl pont a la Moneda.
* Sègle XV Los Estats de Roergue i s'acampan mantun còp.
* Sègle XVI Guèrra de religions : en 1590, rebutan un atac protestant.
* Amb la patz, sa posicion geografica e sa ret idrografica li ajudan a se deplegar: calquièira per las pèls, molins d'aiga fromentièrs e segalièrs, paraires e ressaires, fièiras de bestial bèl, menut e de gangalha, capelariá e bonetariá.
* 1789 De delegats de Rinhac van a la senescalciá de Vilafranca participar a la preparacion dels Estats Generals-
* 1790 Rinhac a dos representants al district d'Aubin: Henri Longer e Benoît-Guillaume Maurandy. Pauques preires prèstan jurament a la constitucion civila del clergat.La populacion escond los refractaris o curats "bartassièrs".
* 1792-1793 Trebolums e rambalhs. A la demanda del municipi, Rodés manda 500 soldats per tornar l'òrdre. Los rinhagòls se sabon mal de donar las campanas part una, per las fondre en canons.
* 1793-1794 Pauques volontaris roergasses respondon a la levada en massa. Una part de l'armada revolucionària d'Òlt de 20.000 òmes mandada per metre a fleis los contra-revolucionaris, es cantonada a Rinhac. Clauson un trentenat de suspèctes a l'Ostal Comun. Destruison los titols fevals. A la requisicion, Rinhac pòt pas fornir cap de "charrette roulière" (carreta per carrejar de merças).

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març de 2001 | 2026 | Jean-Marc Calvet | UMP, LR | cap d'entrepresa, president de la comunautat de comunas |
| març de 1977 | 2001 | Jean Puech | UMP | ancian ministre de l'agricultura e de la fonccion publica, ancian president del conselh general e senator d' Avairon, ancian conselhièr general del canton de Rinhac |
| 1958 | 1977 | Henri Frayssinhes | | |
| 1957 | 1958 | Marcel Courtial | | |
| 1947 | 1957 | Emile Imbert | | |
| 1942 | 1947 | Adolphe Cerès | | |
| 1938 | 1942 | Ernest Vidal | | |
| 1919 | 1938 | Casimir Fraysse. Sénhers Bounhòl, Bibal, Couderc, conselhièrs municipals faguèron puèi ofici de cònse | | |
| 1911 | 1919 | Casimir Vernhes | | |
| 1892 | 1911 | Achille Fraysse | | |
| 1889 | 1892 | Aimé Caville | | |
| 1882 | 1889 | Sénhers Dermont puèi Fraysse | | |
| 1855 | 1882 | pas res suls registres | | |
| 1852 | 1855 | Jean-Pierre Fraysse | | |
| 1848 | 1852 | (Victor?)Brunet | | |
| 1841 | 1848 | Paul Auzouy | | |
| 07/11/1840 | 1841 | Jean-Baptiste Colomb | | |
| 1840 | 1840 | Alain Maurandy | | |
| 1793 | ? | Marc Auzouy | | |
| 1789 | ? | Henri Longer | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 1898, totala: 2072 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 111 | 851 | 2 099 | 2 139 | 1 719 | 1 783 | 1 666 | 2 054 | 2 005 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 810 | 1 850 | 1 727 | 1 808 | 1 950 | 2 045 | 2 109 | 2 136 | 2 058 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 013 | 2 005 | 1 927 | 1 696 | 1 683 | 1 639 | 1 604 | 1 522 | 1 510 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 541 | 1 675 | 1 571 | 1 585 | 1 668 | 1 658 | 1 820 | 1 860 | 1 889 2 058 |
| 2009 | 2010 |
| 1 918 2 089 | 1 934 2 105 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Luòcs e monuments

* Dins lo Conservatòri dels castanhièrs - www.chataignier-conservatoire.com -i creisson unes 150 arbres d'un seissantenat de varietats.
* a 5 qm d'al vilatge, lo masatge de Mirabèl que de son truc sauvertos plomba las gòrgas de la ribièira Avairon, acampa una glèisòta, quauques ostals e las roinas d'un castèl vièlh qu'una sala i èra cavada dins lo rocàs.

## Personalitats ligadas amb la comuna

* Pierre Jean Joseph Dubruel (1760 Rinhac - 1828 Paris) jutge reial a Rinhac en 1787, jutge al tribunal del districte d'Aubin, deputat d'Avairon al Conselh dels Cinc Cents 1795-1798, provisor del licèu de Marselha puèi de Versailles, deputat d'Avairon 1816-1828 e questor en 1826.
* Antoine Boutonnet (1802-1868), avesque de Bassa-Tèrra en Guadalopa, curat de Rinhac (1835-1851)
* Auguste Rouquette (1871-1938), professor de sciéncias e quimista egregi, partit a 17 ans en Argentina
* Adolphe Massip (1876-1938), mètge-general, carrièra brilhanta de mètge militar, pianista talentuós amic del compositor e musicològ Joseph Canteloube
* Auguste Pezet (1887-1966), senator del Morbihan, jornalista pròche de Marc Sangnier,catolic republican e progressista, demorat totjorn estacat al vilatge que l'aviá vist nàisser
* André Jarlan (1941- 1984) prèire, plan engatjat al servici del mond obrièr, opausat a totas violéncias, trabalhava per la parròquia populara de la Victòria de Santiago de Chile que la dictatura de Pinochet escanava, quand foguèt assassinat.
* Maurice Mercadier (1917-2002), mètge especialista de la cirurgia biliara e digestiva, cap de servici a l'espital parisenc de La Pitié-Salpêtrière, capcirurgian a l'Espital American de Neuilly (Nauts de Sèina), membre de l'Acadèmia nacionala de medecina, puèi atanben president de la Societat internacionala de cirurgia, primadièr de la transplantacion cardiaca.
* Jean Puech (1942), ancian ministre de l'agricultura e de la pèsca, emai de la fonccion publica, ancian senator d'Avairon, ancian president del conselh general d'Avairon, ancian cònse de Rinhac e conselhièr general de son canton | fasiá d'ensenhaire
* Anne-Marie Escoffier (1942), ministra delegada a la decentralizacion jol govèrn Ayrault,anciana senatritz PRG d'Avairon, anciana conselhièira generala del canton de Rinhac,| fasiá d'inspectritz generala de l'administracion, anciana prefecta d'Avairon e d'Yonne

## Veire tanben

* Comunas d'Avairon

## Nòtas

Notre Rignac -une terre...une histoire..des vies... - obratge collectiu estampat en 2009 per l'Imprimerie Delaroche 12390 Rignac
* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 560
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 220, 304 e 362
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 220, 305 e 362